Nadežda Gultiajeva

Nadežda Gultiajeva (g. 1949 m. liepos 6 d. Irkutske) – Lietuvos scenografė.

Biografija 
1972 m. baigė vidurinę Irkutsko Menų mokyklą. 1972–1973 m. Irkutsko Jaunojo žiūrovo teatro dailininkė. 1973-1975 m. studijavo scenografiją Aukštuosiuose režisierių kursuose A. Lunačiarskio teatro meno institute Maskvoje, stažavosi Didžiajame M. Gorkio dramos teatre Leningrade pas scenografą E. Kočerginą. 1976 m. apsigyveno Lietuvoje. 1979–1997 m. Jaunimo teatro dailininkė. Nuo 1998 m. sausio 28 d. – Viešosios įstaigos teatro „Meno fortas" steigėja (kartu su E. Nekrošiumi ir LR Kultūros m-ja) bei scenografė. Dėstė būsimiems režisieriams Lietuvos muzikos ir teatro akademijoje Klaipėdoje ir Vilniuje. 

Sukūrė scenografiją ar vien kostiumus Jaunimo, Kauno, Šiaulių, Klaipėdos, Vilniaus  teatrų, „Meno forto“, Italijos, Lenkijos, Rusijos teatrų spektakliams. Kūrinių turi Centrinis A. Bachrušino teatro muziejus Maskvoje, Lietuvos teatro, muzikos ir kino muziejus.

Vyras – režisierius Eimuntas Nekrošius, sūnus- scenografas Marius Nekrošius.

Scenografija 
 Šeila Dileini. Medaus skonis, 1979 m., Jaunimo teatras
 Liudmila Razumovskaja. Brangioji mokytoja, 1982 m., Jaunimo teatras
 Antonas Čechovas. Dėdė Vania, 1986 m., Jaunimo teatras
 Saulius Šaltenis. Duokiškio baladės, 1978 m., Kauno dramos teatras
 Antonas Čechovas. Ivanovas, 1978, Kauno dramos teatras
 Viljamas Šekspyras. Hamletas 1997 m. ir Otelas 2000 m., „Meno fortas“
 Giesmių giesmė 2004 m., „Meno fortas“
 Džiuzepė Verdis. Makbetas, Teatro de Maggio Musicale, Florencija ir Teatro Massimo, Palermas, 2002 m., Maskvos Didysis teatras, 2003 m.
 Antonas Čechovas. Vyšnių sodas, Maskva, 2003 m.
 Johannas Wolfgangas von Goethe „Faustas“, 2006 „Meno fortas“
 Richardas Wagneris „Valkirija“ 2007, Lietuvos nacionalinis operos ir baleto teatras
 Levas Tolstojus „Ana Karenina“, 2008, „Teatro Storchi“, Modena, Italija
 Fiodoras Dostojevskis „Idiotas“2009 (rež. Eimuntas Nekrošius, Meno fortas)
 Charles Gounod „Faustas“ 2009 „La Scala“, Milanas, Italija
 Albertas Camus „Kaligula“2011 Nacijų teatras, Maskva
 Giuseppe Verdi „Otelas“ 2011 Lietuvos nacionalinis operos ir baleto teatras
 Dante Alighieri „Dieviškoji komedija“ 2012 „Meno fortas“
 Dante Alighieri „Rojus“ 2012 „Meno fortas“
 „Jobo knyga“ 2014 „Meno fortas“
 Aleksandras Puškinas „Borisas Godunovas“ 2015, Lietuvos nacionalinis dramos teatras
 Adomas Mickevičius „Vėlinės“ 2016 „Teatr Narodowy“, Varšuva

Apdovanojimai 
 2016 m. Vyriausybės kultūros ir meno premija

Šaltiniai

Nuorodos 
 Nadežda Gultiajeva. Meno fortas 

Lietuvos scenografai